CELEX: 62008TA0494
Language: el
Date: 2010-12-10 00:00:00
Title: Συνεκδικασθείσες αποφάσεις T-494/08 έως T-500/08 και T-509/08: Απόφαση του Γενικού Δικαστηρίου της 10ης Δεκεμβρίου 2010 — Ryanair κατά Επιτροπής [Πρόσβαση στα έγγραφα — Κανονισμός (ΕΚ) 1049/2001 — Έγγραφα σχετικά με διαδικασίες ελέγχου των κρατικών ενισχύσεων — Σιωπηρές αρνήσεις προσβάσεως — Ρητές αρνήσεις προσβάσεως — Εξαίρεση σχετικά με την προστασία των σκοπών των δραστηριοτήτων της επιθεωρήσεως, της έρευνας και του οικονομικού ελέγχου — Υποχρέωση διενέργειας συγκεκριμένης και εξατομικευμένης εξετάσεως]

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/36
            
         Απόφαση του Γενικού Δικαστηρίου της 10ης Δεκεμβρίου 2010 — Ryanair κατά Επιτροπής
   (Συνεκδικασθείσες αποφάσεις T-494/08 έως T-500/08 και T-509/08) (1)
   
   (Πρόσβαση στα έγγραφα - Κανονισμός (ΕΚ) 1049/2001 - Έγγραφα σχετικά με διαδικασίες ελέγχου των κρατικών ενισχύσεων - Σιωπηρές αρνήσεις προσβάσεως - Ρητές αρνήσεις προσβάσεως - Εξαίρεση σχετικά με την προστασία των σκοπών των δραστηριοτήτων της επιθεωρήσεως, της έρευνας και του οικονομικού ελέγχου - Υποχρέωση διενέργειας συγκεκριμένης και εξατομικευμένης εξετάσεως)
   2011/C 30/63
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ryanair Ltd (Δουβλίνο, Ιρλανδία) (εκπρόσωποι: E. Vahida και I-Γ. Μεταξάς-Μαραγκίδης, δικηγόροι)
   
      Καθής: Ευρωπαϊκή Επιτροπή (εκπρόσωποι: C. O'Reilly και P. Costa de Oliveira)
   
      Αντικείμενο
   
   Αίτημα περί ακυρώσεως των σιωπηρών αποφάσεων της Επιτροπής με τις οποίες δεν επετράπη στην προσφεύγουσα η πρόσβαση σε ορισμένα έγγραφα σχετικά με διαδικασίες ελέγχου κρατικών ενισχύσεων που φέρονται ότι της χορηγήθηκαν από τους φορείς εκμεταλλεύσεως των αερολιμένων των Aarhus (Δανία) (υπόθεση T-494/08), Alghero (Ιταλία) (υπόθεση T-495/08), Berlin-Schönefeld (Γερμανία) (υπόθεση T-496/08), Francfort-Hahn (Γερμανία) (υπόθεση T-497/08), Lübeck-Blankensee (Γερμανία) (υπόθεση T-498/08), Pau-Béarn (Γαλλία) (υπόθεση T-499/08), Tampere-Pirkkala (Φινλανδία) (υπόθεση T-500/08) και Μπρατισλάβα (Σλοβακία) (υπόθεση T-509/08), καθώς και, επικουρικώς, αίτημα περί ακυρώσεως των μεταγενέστερων ρητών αποφάσεων με τις οποίες δεν επετράπη η πρόσβαση στα εν λόγω έγγραφα.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Συνεκδικάζει τις υποθέσεις T-494/08, T-495/08, T-496/08, T-497/08, T-498/08, T-499/08, T-500/08 και T-509/08 προς έκδοση της παρούσας αποφάσεως.
            
         
               2)
            
            
               Οι προσφυγές είναι απαράδεκτες καθόσον στρέφονται κατά των σιωπηρών αποφάσεων με τις οποίες δεν επετράπη η πρόσβαση στις υποθέσεις T-494/08, T-495/08, T-499/08, T-500/08 και T-509/08.
            
         
               3)
            
            
               Παρέλκει πλέον η έκδοση αποφάσεως επί των προσφυγών στις υποθέσεις T-496/08, T-497/08 και T-498/08 καθόσον στρέφονται κατά των σιωπηρών αποφάσεων με τις οποίες δεν επετράπη η πρόσβαση.
            
         
               4)
            
            
               Απορρίπτει τις προσφυγές κατά τα λοιπά.
            
         
               5)
            
            
               Καταδικάζει τη Ryanair Ltd στα δικαστικά έξοδα στις υποθέσεις T-494/08, T-495/08, T-499/08, T-500/08 και T-509/08.
            
         
               6)
            
            
               Η Ευρωπαϊκή Επιτροπή φέρει τα δικαστικά της έξοδα καθώς και τα έξοδα της Ryanair Ltd στις υποθέσεις T-496/08, T-497/08 και T-498/08.
            
         
      (1)  EE C 32 της 7.2.2009.